ระเบียบกรมการขนส่งทางบกระเบียบกรมการขนส่งทางบกว่าด้วยการดำเนินการเกี่ยวกับใบอนุญาตขับรถตามกฎหมายว่าด้วยรถยนตร์พ.ศ.๒๕๓๖----------- โดยที่เป็นการสมควรแก้ไขปรับปรุงระเบียบกรมการขนส่งทางบกว่าด้วยการดำเนินการเกี่ยวกับใบอนุญาตขับรถตามกฎหมายว่าด้วยรถยนตร์เสียใหม่ให้เหมาะสมยิ่งขึ้นอาศัยอำนาจตามความในมาตรา ๕๕ วรรคสองแห่งพระราชบัญญัติรถยนตร์ พ.ศ. ๒๕๒๒ ซึ่งแก้ไขเพิ่มเติมโดยพระราชบัญญัติรถยนตร์ (ฉบับที่ ๗) พ.ศ. ๒๕๓๐และในข้อ ๑๐ แห่งกฎกระทรวง ฉบับที่ ๑ (พ.ศ. ๒๕๓๑) ออกตามความในพระราชบัญญัติรถยนตร์พ.ศ. ๒๕๒๒ และเพื่อให้การปฏิบัติราชการเป็นไปด้วยความเรียบร้อยและเป็นไปในแนวทางเดียวกันกรมการขนส่งทางบกวางระเบียบไว้ ดังต่อไปนี้ ข้อ๑ ระเบียบนี้เรียกว่า "ระเบียบกรมการขนส่งทางบกว่าด้วยการดำเนินการเกี่ยวกับใบอนุญาตขับรถตามกฎหมายว่าด้วยรถยนตร์ พ.ศ.๒๕๓๖" ข้อ๒ ระเบียบนี้ให้ใช้บังคับตั้งแต่วันที่ ๕ ตุลาคม ๒๕๓๖ เป็นต้นไป ข้อ๓ ให้ยกเลิก (๑)ระเบียบกรมการขนส่งทางบกว่าด้วยการดำเนินการเกี่ยวกับใบอนุญาตขับรถตามกฎหมายว่าด้วยรถยนตร์ พ.ศ. ๒๕๓๑ ลงวันที่ ๗ มิถุนายน๒๕๓๑ (๒)ระเบียบกรมการขนส่งทางบกว่าด้วยการดำเนินการเกี่ยวกับใบอนุญาตขับรถตามกฎหมายว่าด้วยรถยนตร์ (ฉบับที่ ๒) พ.ศ. ๒๕๓๓ ลงวันที่ ๑สิงหาคม ๒๕๓๓ (๓)ระเบียบกรมการขนส่งทางบกว่าด้วยการดำเนินการเกี่ยวกับใบอนุญาตขับรถตามกฎหมายว่าด้วยรถยนตร์ (ฉบับที่ ๓) พ.ศ. ๒๕๓๔ ลงวันที่ ๒๒มกราคม ๒๕๓๔ (๔)ระเบียบกรมการขนส่งทางบกว่าด้วยการดำเนินการเกี่ยวกับใบอนุญาตขับรถตามกฎหมายว่าด้วยรถยนตร์ (ฉบับที่ ๔) พ.ศ. ๒๕๓๔ ลงวันที่ ๒๑มิถุนายน ๒๕๓๔ ข้อ๔ บรรดาระเบียบ ข้อบังคับ หรือคำสั่งอื่นใด ในส่วนที่มีไว้แล้วในระเบียบนี้ หรือซึ่งขัดหรือแย้งกับระเบียบนี้ให้ใช้ระเบียบนี้แทน ข้อ๕ ในระเบียบนี้ "ใบอนุญาตขับรถชนิดชั่วคราว"หมายถึง ใบอนุญาตขับรถยนต์ส่วนบุคคลชั่วคราวใบอนุญาตขับรถยนต์สามล้อส่วนบุคคลชั่วคราว หรือใบอนุญาตขับรถจักรยานยนต์ชั่วคราว "ใบอนุญาตขับรถชนิดหนึ่งปี"หมายถึง ใบอนุญาตขับรถยนต์ส่วนบุคคลหนึ่งปี ใบอนุญาตขับรถยนต์สามล้อส่วนบุคคลหนึ่งปีหรือใบอนุญาตขับรถจักรยานยนต์หนึ่งปี "ใบอนุญาตขับรถชนิดตลอดชีพ"หมายถึง ใบอนุญาตขับรถยนต์ส่วนบุคคลตลอดชีพ ใบอนุญาตขับรถยนต์สามล้อส่วนบุคคลตลอดชีพหรือใบอนุญาตขับรถจักรยานยนต์ตลอดชีพ "ใบอนุญาตขับรถสาธารณะ"หมายถึง ใบอนุญาตขับรถยนต์สาธารณะ หรือใบอนุญาตขับรถยนต์สามล้อสาธารณะ ข้อ๖ ให้รองอธิบดี (ฝ่ายปฏิบัติการ) กรมการขนส่งทางบกรักษาการตามระเบียบนี้ หมวด ๑ บททั่วไป ข้อ๗ การยื่นคำขอดำเนินการเกี่ยวกับใบอนุญาตขับรถตามระเบียบนี้ หากไม่ได้กำหนดไว้เป็นอย่างอื่น ให้ยื่น ณ สำนักงานทะเบียนรถยนต์สำนักงานขนส่งเขตพื้นที่ สำนักงานขนส่งจังหวัด หรือสำนักงานขนส่งจังหวัดสาขา แล้วแต่กรณี หมวด ๒ การออกใบอนุญาตขับรถ ข้อ๘ ใบอนุญาตขับรถมี ดังนี้ (๑)ใบอนุญาตขับรถชนิดชั่วคราว ได้แก่ (ก)ใบอนุญาตขับรถยนต์ส่วนบุคคลชั่วคราว (ข)ใบอนุญาตขับรถยนต์สามล้อส่วนบุคคลชั่วคราว (ค)ใบอนุญาตขับรถจักรยานยนต์ชั่วคราว (๒)ใบอนุญาตขับรถยนต์ส่วนบุคคล ได้แก่ (ก)ใบอนุญาตขับรถยนต์ส่วนบุคคลหนึ่งปี (ข)ใบอนุญาตขับรถยนต์ส่วนบุคคลตลอดชีพ (๓)ใบอนุญาตขับรถยนต์สามล้อส่วนบุคคล ได้แก่ (ก)ใบอนุญาตขับรถยนต์สามล้อส่วนบุคคลหนึ่งปี (ข)ใบอนุญาตขับรถยนต์สามล้อส่วนบุคคลตลอดชีพ (๔)ใบอนุญาตขับรถยนต์สาธารณะ (๕)ใบอนุญาตขับรถยนต์สามล้อสาธารณะ (๖)ใบอนุญาตขับรถจักรยานยนต์ ได้แก่ (ก)ใบอนุญาตขับรถจักรยานยนต์หนึ่งปี (ข)ใบอนุญาตขับรถจักรยานยนต์ตลอดชีพ (๗)ใบอนุญาตขับรถบดถนน (๘)ใบอนุญาตขับรถแทรกเตอร์ (๙)ใบอนุญาตขับรถใช้งานเกษตรกรรมหรือใบอนุญาตขับรถชนิดอื่นนอกจาก (๑) ถึง (๘) (๑๐)ใบอนุญาตขับรถระหว่างประเทศสำหรับรถยนต์ส่วนบุคคลหรือรถจักรยานยนต์ ข้อ๙ ผู้ใดประสงค์จะขอรับใบอนุญาตขับรถ ให้ยื่นคำขอตามแบบที่กรมการขนส่งทางบกกำหนด พร้อมด้วยหลักฐานประกอบคำขอ ดังนี้ (๑)การขอรับใบอนุญาตขับรถชนิดชั่วคราว ใบอนุญาตขับรถใช้งานเกษตรกรรมหรือใบอนุญาตขับรถชนิดอื่นตามข้อ ๘ (๙) (ก)บัตรประจำตัวประชาชนหรือบัตรอื่นซึ่งใช้แทนบัตรประจำตัวประชาชนใบสำคัญประจำตัวคนต่างด้าว หรือหนังสือเดินทางหรือเอกสารใช้แทนหนังสือเดินทางแล้วแต่กรณี พร้อมภาพถ่าย (ข)สำเนาทะเบียนบ้าน ใบสำคัญถิ่นที่อยู่ หรือหลักฐานแสดงที่พักอาศัยในราชอาณาจักรของผู้ยื่นคำขอในกรณีที่ผู้ยื่นคำขอเป็นคนต่างด้าวที่ได้รับอนุญาตให้อยู่ในราชอาณาจักรเป็นการชั่วคราวตามกฎหมายว่าด้วยคนเข้าเมืองซึ่งมิใช่เป็นการเข้ามาเพื่อการท่องเที่ยว การเล่นกีฬาหรือการเดินทางผ่านราชอาณาจักร แล้วแต่กรณีพร้อมภาพถ่าย (ค)ใบรับรองแพทย์แสดงว่าผู้ขอไม่มีโรคประจำตัวอันอาจเป็นอันตรายขณะขับรถ และไม่เป็นบุคคลวิกลจริตหรือจิตฟั่นเฟือน (ง) รูปถ่าย ขนาด๓ x ๔ เซนติเมตร จำนวน ๒ รูป ซึ่งเป็นรูปถ่ายครึ่งตัวหน้าตรง ไม่สวมหมวกและแว่นตาดำเว้นแต่บุคคลซึ่งจำเป็นต้องสวมหมวกหรือโพกผ้าตามลัทธิศาสนาของตน และถ่ายก่อนวันยื่นคำขอไม่เกินหกเดือน (จ)ใบอนุญาตเป็นผู้ขับรถตามกฎหมายว่าด้วยการขนส่งทางบก หรือกฎหมายว่าด้วยรถยนต์ทหาร ซึ่งยังไม่สิ้นอายุ (ถ้ามี) พร้อมภาพถ่าย (ฉ)ใบอนุญาตขับรถสำหรับรถชนิดเดียวกันกับที่ขอรับใบอนุญาต ซึ่งรัฐบาลต่างประเทศออกให้ ซึ่งยังไม่สิ้นอายุ (ถ้ามี) พร้อมภาพถ่ายและในกรณีที่ใบอนุญาตขับรถมิได้มีข้อความเป็นภาษาอังกฤษ ให้สถานทูตแปลหรือรับรองเอกสารการแปลใบอนุญาตขับรถเป็นภาษาไทยหรือภาษาอังกฤษมาด้วย (ช)ใบอนุญาตขับรถระหว่างประเทศตามอนุสัญญาว่าด้วยการจราจรทางถนนทำ ณ นครเจนีวา ค.ศ. ๑๙๔๙ ซึ่งยังไม่สิ้นอายุ (ถ้ามี)พร้อมภาพถ่าย (๒)การขอรับใบอนุญาตขับรถชนิดหนึ่งปี (ก) ใบอนุญาตขับรถยนต์ส่วนบุคคลชั่วคราวใบอนุญาตขับรถยนต์สามล้อส่วนบุคคลชั่วคราว หรือใบอนุญาตขับรถจักรยานยนต์ชั่วคราวหรือใบแทนใบอนุญาตดังกล่าว ซึ่งมีอายุไม่น้อยกว่าหนึ่งปี แล้วแต่กรณี (ข)บัตรประจำตัวประชาชนหรือบัตรอื่นซึ่งใช้แทนบัตรประจำตัวประชาชน ใบสำคัญประจำตัวคนต่างด้าวหรือหนังสือเดินทางหรือเอกสารใช้แทนหนังสือเดินทาง แล้วแต่กรณี พร้อมภาพถ่าย (ค)สำเนาทะเบียนบ้าน ใบสำคัญถิ่นที่อยู่ หรือหลักฐานแสดงที่พักอาศัยในราชอาณาจักรของผู้ยื่นคำขอในกรณีที่ผู้ยื่นคำขอเป็นคนต่างด้าวที่ได้รับอนุญาตให้อยู่ในราชอาณาจักรเป็นการชั่วคราวตามกฎหมายว่าด้วยคนเข้าเมืองซึ่งมิใช่เป็นการเข้ามาเพื่อการท่องเที่ยว การเล่นกีฬา หรือการเดินทางผ่านราชอาณาจักร แล้วแต่กรณีพร้อมภาพถ่าย (ง)ใบรับรองแพทย์แสดงว่าผู้ขอไม่มีโรคประจำตัวอันอาจเป็นอันตรายขณะขับรถ และไม่เป็นบุคคลวิกลจริตหรือจิตฟั่นเฟือน (จ) รูปถ่ายขนาด ๓ x ๔ เซนติเมตร จำนวน ๒ รูป ซึ่งเป็นรูปถ่ายครึ่งตัว หน้าตรง ไม่สวมหมวกและแว่นตาดำเว้นแต่บุคคลซึ่งจำเป็นต้องสวมหมวกหรือโพกผ้าตามลัทธิศาสนาของตน และถ่ายก่อนวันยื่นคำขอไม่เกินหกเดือน (๓)การขอรับใบอนุญาตขับรถชนิดตลอดชีพ (ก)ใบอนุญาตขับรถยนต์ส่วนบุคคลหนึ่งปี ใบอนุญาตขับรถยนต์สามล้อส่วนบุคคลหนึ่งปี ใบอนุญาตขับรถจักรยานยนต์หนึ่งปีหรือใบแทนใบอนุญาตดังกล่าว ซึ่งมีอายุไม่น้อยกว่าหนึ่งปี แล้วแต่กรณีหรือใบอนุญาตขับรถสาธารณะหรือใบแทน ซึ่งมีอายุไม่น้อยกว่าหนึ่งปี เฉพาะกรณีที่ผู้ยื่นคำขอไม่เป็นผู้เคยได้รับใบอนุญาตขับรถชนิดหนึ่งปี (ข)บัตรประจำตัวประชาชนหรือบัตรอื่นซึ่งใช้แทนบัตรประจำตัวประชาชนหรือใบสำคัญประจำตัวคนต่างด้าว แล้วแต่กรณี พร้อมภาพถ่าย (ค)สำเนาทะเบียนบ้าน หรือใบสำคัญถิ่นที่อยู่ พร้อมภาพถ่าย (ง)ใบรับรองแพทย์แสดงว่าผู้ขอไม่มีโรคประจำตัวอันอาจเป็นอันตรายขณะขับรถและไม่เป็นบุคคลวิกลจริตหรือจิตฟั่นเฟือน (จ) รูปถ่ายขนาด ๓ x ๔ เซนติเมตร จำนวน ๒ รูป ซึ่งเป็นรูปถ่ายครึ่งตัวหน้าตรง ไม่สวมหมวกและแว่นตาดำ เว้นแต่บุคคลซึ่งจำเป็นต้องสวมหมวกหรือโพกผ้าตามลัทธิศาสนาของตน และถ่ายก่อนวันยื่นคำขอไม่เกินหกเดือน (๔)การขอรับใบอนุญาตขับรถสาธารณะ และบัตรประจำตัวผู้ขับรถ (ก)ใบอนุญาตขับรถยนต์ส่วนบุคคลชั่วคราว ใบอนุญาตขับรถยนต์สามล้อส่วนบุคคลชั่วคราว ซึ่งมีอายุไม่น้อยกว่าหนึ่งปีใบอนุญาตขับรถยนต์ส่วนบุคคลหนึ่งปี ใบอนุญาตขับรถยนต์สามล้อส่วนบุคคลหนึ่งปีใบอนุญาตขับรถยนต์ส่วนบุคคลตลอดชีพ ใบอนุญาตขับรถยนต์สามล้อส่วนบุคคลตลอดชีพ หรือใบแทนใบอนุญาตดังกล่าวแล้วแต่กรณี พร้อมภาพถ่าย (ข)บัตรประจำตัวประชาชนหรือบัตรอื่นซึ่งใช้แทนบัตรประจำตัวประชาชน พร้อมภาพถ่าย (ค)สำเนาทะเบียนบ้าน พร้อมภาพถ่าย (ง)ใบรับรองแพทย์แสดงว่าผู้ขอไม่มีโรคประจำตัวอันอาจเป็นอันตรายขณะขับรถไม่เป็นผู้มีโรคติดต่อที่น่ารังเกียจตามที่กำหนดในกฎกระทรวงไม่เป็นผู้ติดสุรายาเมาหรือยาเสพติดให้โทษและไม่เป็นบุคคลวิกลจริตหรือจิตฟั่นเฟือน (จ) รูปถ่ายขนาด ๓ x ๔ เซนติเมตร จำนวน ๒ รูป และขนาด ๕ x ๖.๕ เซนติเมตร จำนวน ๓ รูป ซึ่งเป็นรูปถ่ายครึ่งตัว หน้าตรงไม่สวมหมวกและแว่นตาดำ เว้นแต่บุคคลซึ่งจำเป็นต้องสวมหมวกหรือโพกผ้าตามลัทธิศาสนาของตนและถ่ายก่อนวันยื่นคำขอไม่เกินหกเดือน (๕)การขอรับใบอนุญาตขับรถบดถนน หรือใบอนุญาตขับรถแทรกเตอร์ (ก)บัตรประจำตัวประชาชนหรือบัตรอื่นซึ่งใช้แทนบัตรประจำตัวประชาชน พร้อมภาพถ่าย (ข)สำเนาทะเบียนบ้าน พร้อมภาพถ่าย (ค) ใบรับรองแพทย์แสดงว่าผู้ขอไม่มีโรคประจำตัวอันอาจเป็นอันตรายขณะขับรถและไม่เป็นบุคคลวิกลจริตหรือจิตฟั่นเฟือน (ง) รูปถ่ายขนาด ๓ x ๔ เซนติเมตร จำนวน ๒ รูป ซึ่งเป็นรูปถ่ายครึ่งตัว หน้าตรง ไม่สวมหมวกและแว่นตาดำเว้นแต่บุคคลซึ่งจำเป็นต้องสวมหมวกหรือโพกผ้าตามลัทธิศาสนาของตน และถ่ายก่อนวันยื่นคำขอไม่เกินหกเดือน (๖)การขอรับใบอนุญาตขับรถระหว่างประเทศสำหรับรถยนต์ส่วนบุคคลหรือรถจักรยานยนต์ ให้ยื่นคำขอ ณ สำนักงานทะเบียนรถยนต์ (ก)ใบอนุญาตขับรถยนต์ส่วนบุคคลหนึ่งปี ใบอนุญาตขับรถยนต์สาธารณะหรือใบอนุญาตขับรถจักรยานยนต์หนึ่งปี ซึ่งยังไม่สิ้นอายุใบอนุญาตขับรถยนต์ส่วนบุคคลตลอดชีพ หรือใบอนุญาตขับรถจักรยานยนต์ตลอดชีพ หรือใบแทนใบอนุญาตดังกล่าวแล้วแต่กรณี พร้อมภาพถ่าย (ข)บัตรประจำตัวประชาชนหรือบัตรอื่นซึ่งใช้แทนบัตรประจำตัวประชาชนใบสำคัญประจำตัวคนต่างด้าวหรือหนังสือเดินทางหรือเอกสารใช้แทนหนังสือเดินทาง แล้วแต่กรณี พร้อมภาพถ่าย (ค)สำเนาทะเบียนบ้าน ใบสำคัญถิ่นที่อยู่ หรือหลักฐานแสดงที่พักอาศัยในราชอาณาจักรของผู้ยื่นคำขอในกรณีที่ผู้ยื่นคำขอเป็นคนต่างด้าวที่ได้รับอนุญาตให้อยู่ในราชอาณาจักรเป็นการชั่วคราว ตามกฎหมายว่าด้วยคนเข้าเมืองซึ่งมิใช่เป็นการเข้ามาเพื่อการท่องเที่ยว การเล่นกีฬา หรือการเดินทางผ่านราชอาณาจักรแล้วแต่กรณี พร้อมภาพถ่าย (ง)ใบรับรองแพทย์แสดงว่าผู้ขอไม่มีโรคประจำตัวอันอาจเป็นอันตรายขณะขับรถ ไม่เป็นผู้มีโรคติดต่อที่น่ารังเกียจตามที่กำหนดในกฎกระทรวงไม่เป็นผู้ติดสุรายาเมาหรือยาเสพติดให้โทษและไม่เป็นบุคคลวิกลจริตหรือจิตฟั่นเฟือน (จ) รูปถ่ายขนาด ๔ x ๖ เซนติเมตร จำนวน ๒ รูป ซึ่งเป็นรูปถ่ายครึ่งตัว หน้าตรง ไม่สวมหมวกและแว่นตาดำเว้นแต่บุคคลซึ่งจำเป็นต้องสวมหมวกหรือโพกผ้าตามลัทธิศาสนาของตน และถ่ายก่อนวันยื่นคำขอไม่เกินหกเดือน ข้อ๑๐ เมื่อได้รับคำขอตามข้อ ๙ ให้ดำเนินการ ดังนี้ (๑)ตรวจสอบหลักฐานเมื่อเห็นว่าถูกต้อง ให้ตรวจสอบคุณสมบัติและลักษณะต้องห้ามตามลำดับวิธีการทดสอบในหมวด ๘เว้นแต่จะได้รับการยกเว้นการทดสอบตามหมวด ๙ (๒)จัดเก็บค่าธรรมเนียมคำขอ พร้อมค่าธรรมเนียมใบอนุญาตขับรถตามชนิดของใบอนุญาตนั้น กรณีเป็นการขอรับใบอนุญาตขับรถสาธารณะให้จัดทำหนังสือตรวจสอบความประพฤติและประวัติอาชญากรเสนอนายทะเบียนลงนามแล้วให้ผู้ขอนำไปยื่นยังสถานีตำรวจท้องที่ที่ผู้ขอมีภูมิลำเนาอยู่เพื่อจัดพิมพ์ลายนิ้วมือตรวจสอบประวัติต่อไป สำหรับในเขตกรุงเทพมหานครเมื่อได้รับหนังสือแจ้งผลการตรวจสอบว่าไม่ขาดคุณสมบัติในการขอรับใบอนุญาตขับรถจึงจัดเก็บค่าธรรมเนียมแต่สำหรับในเขตจังหวัดอื่นนอกจากกรุงเทพมหานครให้ออกใบอนุญาตขับรถไปก่อนโดยไม่ต้องรอผลการตรวจสอบแต่ต้องทราบผลการตรวจสอบก่อนทำการต่ออายุใบอนุญาตขับรถในคราวต่อไปและหากปรากฏผลการตรวจสอบว่าผู้ได้รับใบอนุญาตขับรถเป็นผู้มีประวัติและขาดคุณสมบัติให้นายทะเบียนมีคำสั่งเพิกถอนใบอนุญาตขับรถดังกล่าวทันที สำหรับในกรณีที่ข้าราชการลูกจ้าง หรือพนักงานรัฐวิสาหกิจ เป็นผู้ขอรับใบอนุญาตขับรถสาธารณะ ให้ใช้หนังสือรับรองจากหน่วยงานต้นสังกัดซึ่งผู้รับรองเป็นผู้บังคับบัญชาของผู้ขอรับใบอนุญาตและดำรงตำแหน่งไม่ต่ำกว่าผู้อำนวยการกองหรือเทียบเท่าแทนการมีหนังสือขอตรวจสอบความประพฤติและประวัติอาชญากรตามที่กำหนดไว้ในวรรคสองก็ได้ (๓)จัดทำต้นขั้วและใบอนุญาตขับรถเสนอนายทะเบียนลงนาม และในกรณีเป็นการขอรับใบอนุญาตขับรถสาธารณะให้จัดทำบัตรประจำตัวผู้ขับรถด้วย (๔)ให้ผู้ขอลงลายมือชื่อในต้นขั้วและใบอนุญาตขับรถแล้วจึงจ่ายใบอนุญาต และในกรณีเป็นการขอรับใบอนุญาตขับรถสาธารณะให้จ่ายบัตรประจำตัวผู้ขับรถด้วย (๕)ให้เก็บใบอนุญาตขับรถรวมไว้กับเรื่องเดิม ในกรณีดังต่อไปนี้ (ก)การขอรับใบอนุญาตขับรถชนิดหนึ่งปี ให้เก็บใบอนุญาตขับรถชนิดชั่วคราว (ข)การขอรับใบอนุญาตขับรถชนิดตลอดชีพ ให้เก็บใบอนุญาตขับรถชนิดหนึ่งปี หมวด ๓ การต่ออายุใบอนุญาตขับรถ ข้อ๑๑ การขอต่ออายุใบอนุญาตขับรถชนิดต่าง ๆ ให้ยื่นคำขอตามแบบที่กรมการขนส่งทางบกกำหนด พร้อมด้วยหลักฐานประกอบคำขอ ดังนี้ (๑)ใบอนุญาตขับรถหรือใบแทน (๒)รูปถ่าย ขนาด ๓ x ๔ เซนติเมตร จำนวน ๒ รูป ซึ่งเป็นรูปถ่ายครึ่งตัว หน้าตรง ไม่สวมหมวกและแว่นตาดำเว้นแต่บุคคลซึ่งจำเป็นต้องสวมหมวกหรือโพกผ้าตามลัทธิศาสนาของตน และถ่ายก่อนวันยื่นคำขอไม่เกินหกเดือน กรณีที่ผู้ขอต่ออายุใบอนุญาตขับรถเป็นผู้ถือสัญชาติอื่นมิใช่สัญชาติไทย ให้ยื่นหลักฐานใบสำคัญประจำตัวคนต่างด้าวหรือหนังสือเดินทางหรือเอกสารใช้แทนหนังสือเดินทาง และหลักฐานการอนุญาตให้อยู่ในราชอาณาจักรเป็นการชั่วคราวตามกฎหมายว่าด้วยคนเข้าเมืองแล้วแต่กรณี พร้อมภาพถ่าย เป็นเอกสารเพิ่มเติม ข้อ๑๒ นอกจากหลักฐานตามข้อ ๑๑ แล้ว ให้ยื่นหลักฐานประกอบคำขอเพิ่มเติมในกรณีการขอต่ออายุใบอนุญาตขับรถ ดังนี้ (๑)การต่ออายุใบอนุญาตขับรถชนิดชั่วคราว หรือใบอนุญาตขับรถชนิดหนึ่งปี ใบอนุญาตขับรถบดถนน ใบอนุญาตขับรถแทรกเตอร์ใบอนุญาตขับรถใช้งานเกษตรกรรมหรือใบอนุญาตขับรถชนิดอื่น ในกรณีใบอนุญาตสิ้นอายุเกิน ๓ ปี (ก) บัตรประจำตัวประชาชนหรือบัตรอื่นซึ่งใช้แทนบัตรประจำตัวประชาชนใบสำคัญประจำตัวคนต่างด้าวหรือหนังสือเดินทางหรือเอกสารใช้แทนหนังสือเดินทาง แล้วแต่กรณี พร้อมภาพถ่าย (ข)สำเนาทะเบียนบ้าน ใบสำคัญถิ่นที่อยู่ หรือหลักฐานแสดงที่พักอาศัยในราชอาณาจักรของผู้ยื่นคำขอในกรณีที่ผู้ยื่นคำขอเป็นคนต่างด้าวที่ได้รับอนุญาตให้อยู่ในราชอาณาจักรเป็นการชั่วคราวตามกฎหมายว่าด้วยคนเข้าเมืองซึ่งมิใช่เป็นการเข้ามาเพื่อการท่องเที่ยว การเล่นกีฬา หรือการเดินทางผ่านราชอาณาจักร แล้วแต่กรณีพร้อมภาพถ่าย (๒)การต่ออายุใบอนุญาตขับรถสาธารณะ ในกรณีใบอนุญาตสิ้นอายุเกิน ๖ เดือน (ก)บัตรประจำตัวประชาชนหรือบัตรอื่นซึ่งใช้แทนบัตรประจำตัวประชาชน พร้อมภาพถ่าย (ข)สำเนาทะเบียนบ้าน พร้อมภาพถ่าย ข้อ๑๓ เมื่อได้รับคำขอตามข้อ ๑๑ ให้ดำเนินการ ดังนี้ (๑)ตรวจสอบหลักฐานเมื่อเห็นว่าถูกต้อง ให้ตรวจสอบคุณสมบัติและลักษณะต้องห้าม ตามลำดับวิธีการทดสอบในหมวด ๘เว้นแต่จะได้รับการยกเว้นการทดสอบตามหมวด ๙ (๒)จัดเก็บค่าธรรมเนียมคำขอ พร้อมค่าธรรมเนียมใบอนุญาตขับรถตามชนิดของใบอนุญาตที่ขอต่ออายุ กรณีการต่ออายุใบอนุญาตขับรถสาธารณะซึ่งใบอนุญาตสิ้นอายุเกิน ๑ ปี ให้จัดทำหนังสือตรวจสอบความประพฤติและประวัติอาชญากรเสนอนายทะเบียนลงนาม แล้วให้ผู้ขอนำไปยื่นยังสถานีตำรวจท้องที่ที่ผู้ขอมีภูมิลำเนาอยู่เพื่อจัดพิมพ์ลายนิ้วมือตรวจสอบประวัติต่อไป เมื่อได้รับหนังสือแจ้งผลการตรวจสอบว่าไม่ขาดคุณสมบัติในการขอรับใบอนุญาตจึงจัดเก็บค่าธรรมเนียม สำหรับในกรณีที่ข้าราชการลูกจ้าง หรือพนักงานรัฐวิสาหกิจ เป็นผู้ขอต่ออายุใบอนุญาตขับรถสาธารณะ ซึ่งใบอนุญาตสิ้นอายุเกิน ๑ ปีให้ใช้หนังสือรับรองจากหน่วยงานต้นสังกัด ซึ่งผู้รับรองเป็นผู้บังคับบัญชาของผู้ขอต่ออายุใบอนุญาตและดำรงตำแหน่งไม่ต่ำกว่าผู้อำนวยการกองหรือเทียบเท่าแทนการมีหนังสือขอตรวจสอบความประพฤติและประวัติอาชญากรตามที่กำหนดไว้ในวรรคสองก็ได้ (๓)จัดทำต้นขั้วและใบอนุญาตขับรถเสนอนายทะเบียนลงนาม และให้เก็บใบอนุญาตขับรถฉบับเดิมไว้ด้วย (๔)จ่ายใบอนุญาต หมวด ๔ การย้ายใบอนุญาตขับรถ ข้อ๑๔ การย้ายใบอนุญาตขับรถ ให้ดำเนินการในกรณีที่ผู้ได้รับใบอนุญาตขับรถย้ายภูมิลำเนาหรือถิ่นที่อยู่ออกจากเขตความรับผิดชอบของนายทะเบียนผู้ออกใบอนุญาตนั้นและประสงค์ขอย้ายใบอนุญาตขับรถไปยังภูมิลำเนาหรือถิ่นที่อยู่ใหม่ทั้งนี้ เว้นแต่ในกรณีที่เป็นการย้ายภูมิลำเนา ซึ่งอยู่ในเขตท้องที่จังหวัดเดียวกัน ข้อ๑๕ คำขอย้ายใบอนุญาตขับรถออก ให้ยื่น ณ สำนักงานทะเบียนรถยนต์ สำนักงานขนส่งเขตพื้นที่ สำนักงานขนส่งจังหวัดหรือสำนักงานขนส่งจังหวัดสาขา ต้นทางที่ออกใบอนุญาตขับรถ หรือปลายทางที่ขอย้ายใบอนุญาตขับรถเข้าก็ได้ ข้อ๑๖ การขอย้ายใบอนุญาตขับรถออก ให้ยื่นคำขอตามแบบที่กรมการขนส่งทางบกกำหนดพร้อมด้วยหลักฐานประกอบคำขอ ดังนี้ (๑)ใบอนุญาตขับรถหรือใบแทน พร้อมภาพถ่าย (๒)สำเนาทะเบียนบ้าน ใบสำคัญถิ่นที่อยู่ หรือหลักฐานแสดงที่พักอาศัยในราชอาณาจักรของผู้ยื่นคำขอในกรณีที่ผู้ยื่นคำขอเป็นคนต่างด้าวที่ได้รับอนุญาตให้อยู่ในราชอาณาจักรเป็นการชั่วคราวตามกฎหมายว่าด้วยคนเข้าเมืองซึ่งมิใช่เป็นการเข้ามาเพื่อการท่องเที่ยว การเล่นกีฬา หรือการเดินทางผ่านราชอาณาจักร แล้วแต่กรณีพร้อมภาพถ่าย ข้อ๑๗ เมื่อได้รับคำขอตามข้อ ๑๖ ให้ดำเนินการ ดังนี้ (๑)กรณีขอย้ายใบอนุญาตขับรถ ณ ต้นทางที่ออกใบอนุญาต (ก)ตรวจสอบหลักฐานเมื่อเห็นว่าถูกต้อง ให้จัดเก็บค่าธรรมเนียมคำขอและค่าธรรมเนียมอื่น แล้วจัดทำหนังสือแจ้งย้ายใบอนุญาตขับรถพร้อมบันทึกรายการแจ้งย้ายลงในต้นขั้วและใบอนุญาตขับรถ เสนอนายทะเบียนลงนาม (ข)ให้ผู้ขอรับสำเนาหนังสือแจ้งย้ายและใบอนุญาตขับรถไปดำเนินการที่ปลายทางและให้ส่งต้นฉบับหนังสือแจ้งย้ายพร้อมสำเนาต้นขั้วใบอนุญาตขับรถที่บันทึกรายการแจ้งย้ายแล้ว ไปให้ปลายทางภายในวันทำการถัดไปโดยจัดส่งทางไปรษณีย์ลงทะเบียน (๒)กรณีขอย้ายใบอนุญาตขับรถ ณ ปลายทางที่ขอย้ายใบอนุญาตขับรถเข้า (ก)ตรวจสอบหลักฐานเมื่อเห็นว่าถูกต้อง ให้จัดเก็บค่าธรรมเนียมคำขอและค่าธรรมเนียมอื่น (ข)จัดทำหนังสือแจ้งย้ายใบอนุญาตขับรถ ไปให้ต้นทางที่จะย้ายใบอนุญาตขับรถออก ภายในวันทำการถัดไปโดยจัดส่งทางไปรษณีย์ลงทะเบียน ข้อ๑๘ การขอย้ายใบอนุญาตขับรถทุกชนิดเข้า ยกเว้นใบอนุญาตขับรถสาธารณะ ให้ยื่นคำขอตามแบบที่กรมการขนส่งทางบกกำหนดพร้อมด้วยหลักฐานประกอบคำขอ ดังนี้ (๑)ใบอนุญาตขับรถหรือใบแทน พร้อมสำเนาหนังสือแจ้งย้าย กรณีย้ายออก ณ ต้นทาง หรือใบอนุญาตขับรถหรือใบแทน พร้อมใบเสร็จรับเงินกรณีย้ายออก ณ ปลายทาง (๒)บัตรประจำตัวประชาชนหรือบัตรอื่นซึ่งใช้แทนบัตรประจำตัวประชาชน ใบสำคัญประจำตัวคนต่างด้าวหรือหนังสือเดินทางหรือเอกสารใช้แทนหนังสือเดินทาง แล้วแต่กรณี พร้อมภาพถ่าย (๓)สำเนาทะเบียนบ้าน ใบสำคัญถิ่นที่อยู่ หรือหลักฐานแสดงที่พักอาศัยในราชอาณาจักรของผู้ยื่นคำขอในกรณีที่ผู้ยื่นคำขอเป็นคนต่างด้าวที่ได้รับอนุญาตให้อยู่ในราชอาณาจักรเป็นการชั่วคราวตามกฎหมายว่าด้วยคนเข้าเมืองซึ่งมิใช่เป็นการเข้ามาเพื่อการท่องเที่ยว การเล่นกีฬาหรือการเดินทางผ่านราชอาณาจักร แล้วแต่กรณีพร้อมภาพถ่าย (๔)รูปถ่าย ขนาด ๓ x ๔ เซนติเมตร จำนวน ๒ รูป ซึ่งเป็นรูปถ่ายครึ่งตัว หน้าตรง ไม่สวมหมวกและแว่นตาดำเว้นแต่บุคคลซึ่งจำเป็นต้องสวมหมวกหรือโพกผ้าตามลัทธิศาสนาของตนและถ่ายก่อนวันยื่นคำขอไม่เกินหกเดือน ข้อ๑๙ การขอย้ายใบอนุญาตขับรถสาธารณะเข้า ให้ยื่นคำขอตามแบบที่กรมการขนส่งทางบกกำหนด พร้อมด้วยหลักฐานประกอบคำขอ ดังนี้ (๑)ใบอนุญาตขับรถหรือใบแทน พร้อมสำเนาหนังสือแจ้งย้าย กรณีย้ายออก ณ ต้นทาง หรือใบอนุญาตขับรถหรือใบแทน พร้อมใบเสร็จรับเงินกรณีย้ายออก ณ ปลายทาง (๒)บัตรประจำตัวประชาชนหรือบัตรอื่นซึ่งใช้แทนบัตรประจำตัวประชาชน พร้อมภาพถ่าย (๓)สำเนาทะเบียนบ้าน พร้อมภาพถ่าย (๔)รูปถ่ายขนาด ๓ x ๔ เซนติเมตร จำนวน ๒ รูป และขนาด ๕ x ๖.๕ เซนติเมตร จำนวน ๓ รูป ซึ่งเป็นรูปถ่ายครึ่งตัว หน้าตรงไม่สวมหมวกและแว่นตาดำ เว้นแต่บุคคลซึ่งจำเป็นต้องสวมหมวกหรือโพกผ้าตามลัทธิศาสนาของตนและถ่ายก่อนวันยื่นคำขอไม่เกินหกเดือน ข้อ๒๐ เมื่อได้รับคำขอตามข้อ ๑๘ หรือข้อ ๑๙ ให้ดำเนินการ ดังนี้ (๑)ตรวจสอบหลักฐานกับต้นฉบับหนังสือแจ้งย้ายซึ่งต้นทางส่งมา เมื่อเห็นว่าถูกต้องให้จัดเก็บค่าธรรมเนียมคำขอและค่าธรรมเนียมแก้ไขรายการในใบอนุญาตขับรถ กรณีเป็นการย้ายใบอนุญาตขับรถสาธารณะเข้าให้ผู้ขอเข้ารับการทดสอบข้อเขียนก่อนจัดเก็บค่าธรรมเนียม (๒)จัดทำต้นขั้วและใบอนุญาตขับรถเสนอนายทะเบียนลงนาม และในกรณีเป็นการย้ายใบอนุญาตขับรถสาธารณะเข้าให้จัดทำบัตรประจำตัวผู้ขับรถด้วย (๓)ให้ผู้ขอลงลายมือชื่อในต้นขั้วและใบอนุญาตขับรถแล้วจ่ายใบอนุญาต และในกรณีเป็นการย้ายใบอนุญาตขับรถสาธารณะเข้าให้จ่ายบัตรประจำตัวผู้ขับรถด้วย (๔)ให้เก็บใบอนุญาตขับรถฉบับเดิมไว้ และในกรณีที่เป็นการย้ายใบอนุญาตขับรถสาธารณะเข้า ให้เก็บบัตรประจำตัวผู้ขับรถเดิมไว้ด้วย ข้อ๒๑ ใบอนุญาตขับรถที่สิ้นอายุแล้วก็ให้ย้ายออกได้ แต่ทั้งนี้ปลายทางที่รับย้ายเข้าจะต้องดำเนินการตามหลักเกณฑ์และวิธีการออกหรือต่ออายุใบอนุญาตขับรถนั้นด้วย หมวด ๕ การแก้ไขรายการในใบอนุญาตขับรถ ข้อ๒๒ การแก้ไขรายการในใบอนุญาตขับรถ ให้ดำเนินการในกรณีที่ผู้ได้รับใบอนุญาตขับรถมีการแก้ไขหรือเปลี่ยน ชื่อ ชื่อสกุลคำนำหน้าชื่อ ยศ วันเดือนปีเกิด หรือภูมิลำเนาหรือถิ่นที่อยู่ ซึ่งอยู่ในเขตความรับผิดชอบของนายทะเบียนผู้ออกใบอนุญาตนั้นและประสงค์ขอแก้ไขหรือเปลี่ยนแปลงรายการในใบอนุญาตขับรถ ข้อ๒๓ การแก้ไขรายการในใบอนุญาตขับรถ ให้ยื่นคำขอตามแบบที่กรมการขนส่งทางบกกำหนด พร้อมด้วยหลักฐานประกอบคำขอ ดังนี้ (๑)ใบอนุญาตขับรถหรือใบแทน (๒)สำเนาหรือภาพถ่ายหลักฐานประกอบการแก้ไขหรือเปลี่ยนแปลง (๓)รูปถ่าย ขนาด ๓ x ๔ เซนติเมตร จำนวน ๒ รูป ซึ่งเป็นรูปถ่ายครึ่งตัว หน้าตรง ไม่สวมหมวกและแว่นตาดำเว้นแต่บุคคลซึ่งจำเป็นต้องสวมหมวกหรือโพกผ้าตามลัทธิศาสนาของตน และถ่ายก่อนวันยื่นคำขอไม่เกินหกเดือน กรณีขอดำเนินการภายหลังได้รับใบอนุญาตขับรถหรือใบแทนมาแล้วเกิน ๓ ปี ให้ยื่นหลักฐานเพิ่มเติม ดังนี้ (๑)บัตรประจำตัวประชาชนหรือบัตรอื่นซึ่งใช้แทนบัตรประจำตัวประชาชน ใบสำคัญประจำตัวคนต่างด้าวหรือหนังสือเดินทางหรือเอกสารใช้แทนหนังสือเดินทาง แล้วแต่กรณี พร้อมภาพถ่าย (๒)สำเนาทะเบียนบ้าน ใบสำคัญถิ่นที่อยู่ หรือหลักฐานแสดงที่พักอาศัยในราชอาณาจักรของผู้ยื่นคำขอในกรณีที่ผู้ยื่นคำขอเป็นคนต่างด้าวที่ได้รับอนุญาตให้อยู่ในราชอาณาจักรเป็นการชั่วคราวตามกฎหมายว่าด้วยคนเข้าเมืองซึ่งมิใช่เป็นการเข้ามาเพื่อการท่องเที่ยว การเล่นกีฬา หรือการเดินทางผ่านราชอาณาจักร แล้วแต่กรณีพร้อมภาพถ่าย ข้อ๒๔ เมื่อได้รับคำขอตามข้อ ๒๓ ให้ดำเนินการ ดังนี้ (๑)ตรวจสอบหลักฐานเมื่อเห็นว่าถูกต้อง ให้จัดเก็บค่าธรรมเนียมคำขอ และค่าธรรมเนียมแก้ไขรายการในใบอนุญาต (๒)จัดทำต้นขั้วและใบอนุญาตขับรถเสนอนายทะเบียนลงนาม และให้เก็บใบอนุญาตขับรถฉบับเดิมไว้ด้วย (๓)จ่ายใบอนุญาต หมวด ๖การรับรองใบอนุญาตขับรถระหว่างประเทศตามอนุสัญญาว่าด้วยการจราจรทางถนน ข้อ๒๕ คนต่างด้าวที่ได้รับอนุญาตให้เข้ามาในราชอาณาจักรเป็นการชั่วคราวตามกฎหมายว่าด้วยคนเข้าเมืองซึ่งมีใบอนุญาตขับรถระหว่างประเทศของประเทศที่เป็นภาคีอนุสัญญาว่าด้วยการจราจรทางถนน ทำ ณ นครเจนีวา ค.ศ. ๑๙๔๙ ออกให้และประสงค์จะขอใช้ใบอนุญาตขับรถนั้นในประเทศไทยให้ยื่นคำขอตามแบบที่กรมการขนส่งทางบกกำหนด พร้อมด้วยหลักฐานประกอบคำขอ ดังนี้ (๑)ใบอนุญาตขับรถระหว่างประเทศตามอนุสัญญาว่าด้วยการจราจรทางถนน ทำ ณ นครเจนีวา ค.ศ. ๑๙๔๙ พร้อมภาพถ่าย (๒)หนังสือเดินทาง และหลักฐานการอนุญาตให้เข้ามาในราชอาณาจักรเป็นการชั่วคราวตามกฎหมายว่าด้วยคนเข้าเมือง พร้อมภาพถ่าย ข้อ๒๖ เมื่อได้รับคำขอตามข้อ ๒๕ ให้ดำเนินการดังนี้ (๑)ตรวจสอบหลักฐานเมื่อเห็นว่าถูกต้อง ให้จัดเก็บค่าธรรมเนียมคำขอและค่าธรรมเนียมอื่น (๒)บันทึกวันเดือนปีที่รับแจ้ง และวันเดือนปีที่สิ้นอายุการอนุญาตให้ขับรถในราชอาณาจักรลงในใบอนุญาตขับรถนั้นโดยให้อนุญาตได้เท่าระยะเวลาที่ได้รับอนุญาตให้อยู่ในประเทศไทย แต่ต้องไม่เกินวันสิ้นอายุของใบอนุญาตขับรถนั้นแล้วเสนอนายทะเบียนลงนาม (๓)จ่ายใบอนุญาตคืน หมวด ๗ การออกหนังสือรับรองใบอนุญาตขับรถ ข้อ๒๗ การขอหนังสือรับรองใบอนุญาตขับรถ ให้ยื่นคำขอตามแบบที่กรมการขนส่งทางบกกำหนด พร้อมด้วยหลักฐานประกอบคำขอ ดังนี้ (๑)ใบอนุญาตขับรถหรือใบแทน (๒)รูปถ่ายขนาด ๓ x ๔ เซนติเมตร จำนวน ๒ รูป ซึ่งเป็นรูปถ่ายครึ่งตัว หน้าตรง ไม่สวมหมวกและแว่นตาดำเว้นแต่บุคคลซึ่งจำเป็นต้องสวมหมวกหรือโพกผ้าตามลัทธิศาสนาของตนและถ่ายก่อนวันยื่นคำขอไม่เกินหกเดือน (๓)หนังสือเดินทางหรือเอกสารใช้แทนหนังสือเดินทาง พร้อมภาพถ่าย เฉพาะกรณีที่ขอหนังสือรับรองใบอนุญาตขับรถเป็นภาษาอังกฤษ ข้อ๒๘ คำขอตามข้อ ๒๗ ให้ยื่น ดังนี้ (๑)กรณีเป็นการขอหนังสือรับรองใบอนุญาตขับรถเป็นภาษาไทย ให้ยื่นคำขอ ณ สำนักงานทะเบียนรถยนต์ สำนักงานขนส่งเขตพื้นที่สำนักงานขนส่งจังหวัด หรือสำนักงานขนส่งจังหวัดสาขาที่ออกใบอนุญาต แล้วแต่กรณี (๒)กรณีเป็นการขอหนังสือรับรองใบอนุญาตขับรถเป็นภาษาอังกฤษ ให้ยื่น ณ สำนักงานทะเบียนรถยนต์ ข้อ๒๙ เมื่อได้รับคำขอตามข้อ ๒๗ ให้ดำเนินการ ดังนี้ (๑)ตรวจสอบหลักฐานเมื่อเห็นว่าถูกต้อง ให้จัดเก็บค่าธรรมเนียมคำขอและค่าธรรมเนียมอื่น (๒)จัดทำหนังสือรับรองใบอนุญาตขับรถพร้อมสำเนาเสนอนายทะเบียนลงนาม และให้รวมสำเนาหนังสือรับรองไว้กับเรื่องเดิม (๓)จ่ายหนังสือรับรอง หมวด ๘ การทดสอบความรู้ความสามารถในการขับรถ ข้อ๓๐ ให้ดำเนินการตรวจสอบคุณสมบัติและลักษณะต้องห้ามสำหรับการดำเนินการ ดังต่อไปนี้ (๑)การออกใบอนุญาตขับรถใหม่ทุกชนิด ยกเว้นใบอนุญาตขับรถระหว่างประเทศสำหรับรถยนต์ส่วนบุคคลหรือรถจักรยานยนต์ (๒)การต่ออายุใบอนุญาตขับรถทุกชนิด (๓)การย้ายใบอนุญาตขับรถสาธารณะเข้า ข้อ๓๑ ในการตรวจสอบคุณสมบัติและลักษณะต้องห้าม จะต้องทำการทดสอบตามลำดับ วิธีการทดสอบ ดังนี้ (๑)การทดสอบสายตาบอดสี (๒)การทดสอบข้อเขียน (๓)การทดสอบขับรถ ส่วนที่ ๑ การทดสอบสายตาบอดสี ข้อ๓๒ ให้ผู้เข้ารับการทดสอบสายตาบอดสี ดูสีเขียว สีแดง และสีเหลืองจากเครื่องทดสอบหรือแผ่นภาพทดสอบของกรมการขนส่งทางบกโดยต้องอยู่ห่างในระดับสายตาประมาณ ๓ เมตร และให้อ่านแต่ละสีได้ไม่เกิน ๓ครั้งตามแสงไฟของเครื่องทดสอบ หรือตามตำแหน่งที่เจ้าหน้าที่ผู้รับผิดชอบชี้กำหนดให้อ่านซึ่งจะสับเปลี่ยนตำแหน่งไป ถ้าผู้เข้ารับการทดสอบอ่านสีได้ถูกต้องครบทุกสี ๆ ละ ๒ ครั้งให้ถือว่าผ่านการทดสอบ กรณีไม่ผ่านการทดสอบให้มีสิทธิทดสอบแก้ตัวในวันนั้นหรือวันทำการถัดไป ส่วนที่ ๒ การทดสอบข้อเขียน ข้อ๓๓ ให้ผู้เข้ารับการทดสอบข้อเขียน ทดสอบความรู้ในข้อบังคับการเดินรถตามกฎหมายว่าด้วยรถยนตร์และกฎหมายว่าด้วยการจราจรทางบกตามชนิดของใบอนุญาต กรณีเป็นการทดสอบสำหรับการขอรับใบอนุญาตขับรถสาธารณะให้ทดสอบความรู้เกี่ยวกับถนนและทางหลวงในเขตจังหวัดที่ขอรับใบอนุญาตขับรถนั้นด้วย แบบทดสอบข้อเขียนให้จัดทำเป็นแบบปรนัยจำนวนไม่น้อยกว่า ๕ ชุด แต่ละชุดมี ๒๐ ข้อ ๆ ละ ๑ คะแนนหมุนเวียนสับเปลี่ยนแต่ละชุดตามความเหมาะสม โดยใช้เวลาทดสอบ ๒๐ นาที และต้องได้คะแนนตั้งแต่ร้อยละ ๗๕ ขึ้นไปจึงถือว่าผ่านการทดสอบ ข้อ๓๔ กรณีผู้เข้ารับการทดสอบอ่านและเขียนหนังสือไม่ได้ ให้เจ้าหน้าที่ผู้ดำเนินการทดสอบอ่านคำถามให้ฟังแล้วให้ผู้เข้ารับการทดสอบตอบด้วยปากเปล่าและทำเครื่องหมายด้วยตนเองและให้เจ้าหน้าที่ผู้ดำเนินการทดสอบบันทึกในกระดาษคำตอบว่า "สอบปากเปล่า" พร้อมทั้งลงนามกำกับไว้เป็นหลักฐาน ข้อ๓๕ เมื่อเสร็จสิ้นการสอบ ให้รีบตรวจคำตอบและแจ้งผลการทดสอบให้ทราบโดยเร็ว ส่วนที่ ๓ การทดสอบขับรถ ข้อ๓๖ ให้ผู้ขอรับใบอนุญาตขับรถทดสอบความสามารถในการขับรถตามชนิดของใบอนุญาตในท่าทดสอบ ดังนี้ ท่าที่๑ การขับรถเดินหน้าและหยุดรถเทียบทางเท้า ท่าที่๒ การขับรถเดินหน้าและถอยหลังในทางตรง ท่าที่๓ การขับรถถอยหลังเข้าจอด ท่าที่๔ การกลับรถ ท่าที่๕ การหยุดรถบนทางราบ ท่าที่๖ การหยุดรถและออกรถบนทางลาด ท่าที่๗ การขับรถโดยปฏิบัติตามเครื่องหมายจราจร การทดสอบขับรถทุกชนิดยกเว้นรถจักรยานยนต์ รถแทรกเตอร์ หรือรถบดถนนให้ทดสอบขับรถจำนวน ๓ ท่า การทดสอบขับรถจักรยานยนต์ให้ทดสอบเฉพาะท่าที่ ๗ การขับรถโดยปฏิบัติตามเครื่องหมายจราจร การทดสอบขับรถแทรกเตอร์หรือรถบดถนน ให้ทดสอบท่าใดท่าหนึ่งตามที่นายทะเบียนเห็นสมควร ข้อ๓๗ ท่าทดสอบขับรถตามข้อ ๓๖ ให้เป็นไปตามหลักเกณฑ์และวิธีการ ดังนี้ ท่าที่๑ การขับรถเดินหน้าและหยุดรถเทียบทางเท้า (๑)ด้านซ้ายของรถต้องขนานขอบทางและห่างจากขอบทางไม่เกิน ๒๕ เซนติเมตร (๒)กันชนหน้าหรือล้อหน้าสุดหรือขอบล้อสำหรับรถที่ไม่มีกันชนหน้า ต้องไม่ล้ำเกินจุดหยุดรถข้างทางและต้องอยู่ห่างจากจุดหยุดรถนั้นไม่เกิน ๑เมตร (๓)ต้องไม่ขับรถปีนทางเท้าหรือขอบทาง ท่าที่๒ การขับรถเดินหน้าและถอยหลังในทางตรง ให้เลือกทดสอบแบบใดแบบหนึ่ง ดังนี้ แบบที่๑ (๑) ให้ขับรถเดินหน้าและถอยหลังออกโดยตลอดช่องเดินรถ ซึ่งประกอบด้วยหลักที่ตั้งไว้ในแนวตรงขนานกัน ๒ แถวมีความยาวประมาณ ๑๐-๑๒ เมตร หลักแต่ละหลักในแถวเดียวกันมีระยะห่าง ๑.๕ เมตรส่วนความกว้างของช่องเดินรถเท่ากับความกว้างสุดของตัวรถบวกกับอีก ๕๐ เซนติเมตร (๒)ต้องไม่ขับรถชนหรือเบียดหลัก แบบที่๒ (๑) ให้ขับรถเดินหน้า ถอยหลังเข้าช่องทางที่กำหนด ซึ่งมีขนาดความกว้าง ๒.๕๐ เมตร (๒)ล้อรถต้องไม่ทับเส้นแบ่งช่องทาง ไม่ชน หรือปีนขอบทาง ท่าที่๓ การขับรถถอยหลังเข้าจอด (๑)นำรถถอยหลังเข้าจอด โดยท้ายรถต้องตั้งฉากกับขอบทาง (๒)ล้อรถต้องไม่ทับเส้นแบ่งช่องทาง ไม่ปีน หรือไม่ตกขอบทาง แต่ให้ชนหรือเบียดขอบทางได้ ท่าที่๔ การกลับรถ (๑)ให้กลับรถในช่องเดินรถ ซึ่งประกอบด้วยหลักที่ตั้งไว้ขนานกัน ๒ แถว มีความยาวประมาณ ๑๐-๑๒ เมตร หลักในแต่ละแถวห่างกัน ๑.๕ เมตรส่วนความกว้างของช่องเดินรถเท่ากับความยาวของรถบวกกับอีก ๒ เมตร (๒)ต้องไม่ขับรถชนหรือเบียดหลัก (๓)ตั้งแต่เริ่มขับรถเพื่อกลับรถจนกระทั่งกลับรถแล้วเสร็จ ต้องไม่เปลี่ยนเกียร์เกินกว่า ๗ ครั้ง ท่าที่๕ การหยุดรถบนทางราบ (๑)ให้ขับรถในทางตรงด้วยความเร็วประมาณ ๒๐-๓๐ กิโลเมตรต่อชั่วโมง แล้วหยุดรถตรงแนวเส้นที่กำหนด (๒)กันชนหน้าหรือล้อหน้าสุดสำหรับรถที่ไม่มีกันชนหน้า ต้องไม่ล้ำหรือต่ำกว่าแนวเส้นที่กำหนดเกินกว่า ๑ เมตร ท่าที่๖ การหยุดรถและออกรถบนถนนลาด (๑)ให้ขับรถบนเนินหรือสะพานโค้งแล้วหยุดรถบนเชิงลาดของเนินหรือสะพานโค้งนั้นโดยให้กันชนหน้าอยู่ระหว่างกึ่งกลางเนินหรือส่วนบนสุดของสะพานโค้งแล้วออกรถข้ามเนินหรือสะพานโค้งนั้นไปโดยปลอดภัย (๒)ต้องไม่ขับรถในลักษณะที่อาจเกิดอันตรายหรือเลี้ยงคลัชท์ หรือเป็นเหตุให้ตัวรถเคลื่อนถอยจากจุดที่หยุดเกินกว่า ๑ เมตรหรือเครื่องยนต์ดับเกินกว่า ๒ ครั้ง ท่าที่๗ การขับรถโดยปฏิบัติตามเครื่องหมายจราจร (๑)ให้ขับรถโดยปฏิบัติตามเครื่องหมายจราจร เช่น การเลี้ยวรถ การหยุดรถ การชะลอความเร็วเพื่อหยุดรถ เป็นต้น ที่กำหนดไว้ตามจุดต่างๆ บนเส้นทางการทดสอบขับรถไม่น้อยกว่า ๕ เครื่องหมายและต้องให้สัญญาณให้ถูกต้องทุกเครื่องหมาย โดยใช้สัญญาณไฟ หรือสัญญาณมือประกอบด้วยเว้นแต่ผู้ขอรับใบอนุญาตขับรถจักรยานยนต์ให้ใช้เฉพาะสัญญาณมือประกอบเท่านั้น (๒)นอกจากต้องปฏิบัติตามเครื่องหมายจราจรที่กำหนดตาม (๑) แล้ว ต้องปฏิบัติตามเครื่องหมายจราจรดังนี้ด้วย คือ (ก)เครื่องหมายจราจรชนิดแผ่นป้าย เช่น ป้ายหยุด เป็นต้น (ข)เครื่องหมายจราจรบนผิวทาง เช่น เส้นประ เส้นทึบ เป็นต้น ข้อ๓๘ ผู้เข้ารับการทดสอบต้องปฏิบัติให้ถูกต้องครบถ้วนตามหลักเกณฑ์และวิธีการที่กำหนดไว้ จึงถือว่าผ่านการทดสอบโดยให้แจ้งผลในทันทีเมื่อเสร็จสิ้นการทดสอบ กรณีผู้เข้ารับการทดสอบไม่ผ่านการทดสอบในท่าใดให้มีสิทธิทดสอบแก้ตัวใหม่เฉพาะท่าที่ไม่ผ่านเมื่อพ้นกำหนดสามวันทำการนับแต่วันที่ทดสอบไม่ผ่าน ทั้งนี้ เว้นแต่มีเหตุอันสมควรให้นายทะเบียนมีอำนาจพิจารณาให้ทดสอบก่อนระยะเวลาที่กำหนดได้เป็นการเฉพาะราย ส่วนที่ ๔คณะกรรมการตรวจสอบคุณสมบัติและลักษณะต้องห้ามของผู้ขอรับใบอนุญาตขับรถ ข้อ๓๙ การดำเนินการทดสอบในเขตท้องที่ความรับผิดชอบของสำนักงานทะเบียนรถยนต์ สำนักงานขนส่งเขตพื้นที่ สำนักงานขนส่งจังหวัดหรือสำนักงานขนส่งจังหวัดสาขา ให้หัวหน้าฝ่ายใบอนุญาตขับรถยนต์ สำนักงานทะเบียนรถยนต์ หัวหน้าฝ่ายใบอนุญาตสำนักงานขนส่งเขตพื้นที่ขนส่งจังหวัดหรือหัวหน้าสำนักงานขนส่งจังหวัดสาขาแล้วแต่กรณี แต่งตั้งเจ้าหน้าที่ภายในสำนักงานจำนวนไม่น้อยกว่า ๒ คนเป็นคณะกรรมการตรวจสอบคุณสมบัติและลักษณะต้องห้ามของผู้ขอรับใบอนุญาตขับรถ ดังนี้ (๑)คณะกรรมการดำเนินการทดสอบข้อเขียน (๒)คณะกรรมการดำเนินการทดสอบขับรถ ข้อ๔๐ ให้เจ้าหน้าที่ที่ได้รับการแต่งตั้งเป็นกรรมการในคณะกรรมการดำเนินการทดสอบข้อเขียน ซึ่งเป็นผู้ตรวจข้อสอบเป็นผู้บันทึกผลการทดสอบพร้อมทั้งลงนามกำกับไว้ด้วย ให้คณะกรรมการดำเนินการทดสอบขับรถบันทึกผลการทดสอบลงนามกำกับไว้ด้วย หมวด ๙ การยกเว้นการทดสอบ ข้อ๔๑ ผู้ขอรับใบอนุญาต หรือต่ออายุใบอนุญาต ซึ่งนำใบอนุญาตต่าง ๆ มาใช้เป็นหลักฐาน ให้ยกเว้นการทดสอบ ดังต่อไปนี้ (๑)กรณีที่ไม่ต้องทดสอบใด ๆ (ก)สำหรับการขอรับใบอนุญาตขับรถยนต์ส่วนบุคคลชั่วคราว ซึ่งผู้ขอนำใบอนุญาตเป็นผู้ขับรถตามกฎหมายว่าด้วยการขนส่งทางบกซึ่งยังไม่สิ้นอายุ มาใช้เป็นหลักฐาน หรือเป็นผู้ผ่านการทดสอบความรู้ความสามารถในการขับรถตามกฎหมายว่าด้วยการขนส่งทางบก (ข)สำหรับการขอรับใบอนุญาตขับรถชนิดหนึ่งปี ซึ่งผู้ขอนำใบอนุญาตขับรถชนิดชั่วคราว ที่สิ้นอายุไม่เกิน ๑ ปี แล้วแต่กรณีมาใช้เป็นหลักฐาน (ค)สำหรับการขอรับใบอนุญาตขับรถชนิดตลอดชีพ ซึ่งผู้ขอนำใบอนุญาตขับรถชนิดหนึ่งปี หรือใบอนุญาตขับรถสาธารณะที่สิ้นอายุไม่เกิน ๑ ปี แล้วแต่กรณี มาใช้เป็นหลักฐาน (ง)สำหรับการขอต่ออายุใบอนุญาตขับรถชนิดชั่วคราว ใบอนุญาตขับรถชนิดหนึ่งปี ใบอนุญาตขับรถสาธารณะ ใบอนุญาตขับรถบดถนนในอนุญาตขับรถแทรกเตอร์ ใบอนุญาตขับรถใช้งานเกษตรกรรม หรือใบอนุญาตขับรถชนิดอื่นซึ่งผู้ขอนำใบอนุญาตที่ยังไม่สิ้นอายุ หรือสิ้นอายุไม่เกิน ๑ ปี แล้วแต่กรณี มาใช้เป็นหลักฐาน (๒)กรณีที่ต้องทดสอบเฉพาะสายตาบอดสี สำหรับการขอรับหรือต่ออายุใบอนุญาตขับรถชนิดชั่วคราวหรือใบอนุญาตขับรถชนิดหนึ่งปีหรือการขอรับใบอนุญาตขับรถชนิดตลอดชีพซึ่งผู้ยื่นคำขอนำใบอนุญาตขับรถฉบับเดิมที่สิ้นอายุเกิน ๑ ปี ขึ้นไป มาใช้เป็นหลักฐานพร้อมกับนำใบอนุญาตขับรถตามกฎหมายว่าด้วยรถยนต์ทหารใบอนุญาตขับรถสำหรับรถชนิดเดียวกันกับที่รัฐบาลต่างประเทศออกให้ หรือใบอนุญาตขับรถระหว่างประเทศตามอนุสัญญาว่าด้วยการจราจรทางถนน ทำ ณนครเจนีวา ค.ศ. ๑๙๔๙ ซึ่งยังไม่สิ้นอายุ แล้วแต่กรณี มาใช้เป็นหลักฐานประกอบด้วย สำหรับในกรณีที่ผู้ยื่นคำขอเป็นบุคคลในคณะผู้แทนทางการทูตหรือองค์การระหว่างประเทศมาขอรับหรือต่ออายุใบอนุญาตขับรถโดยมีหนังสือรับรองจากกระทรวงการต่างประเทศ หรือหน่วยงานที่เกี่ยวข้องก็ให้ได้รับการยกเว้นการทดสอบตาบอดสีด้วย (๓)กรณีที่ต้องทดสอบเฉพาะข้อเขียน (ก)สำหรับการขอรับใบอนุญาตขับรถสาธารณะ ซึ่งผู้ขอนำใบอนุญาตขับรถชนิดชั่วคราวที่สิ้นอายุไม่เกิน ๑ ปีหรือใบอนุญาตขับรถชนิดหนึ่งปีที่ยังไม่สิ้นอายุหรือสิ้นอายุไม่เกิน ๑ ปี หรือใบอนุญาตขับรถชนิดตลอดชีพ แล้วแต่กรณีมาใช้เป็นหลักฐาน (ข)สำหรับการขอต่ออายุใบอนุญาตขับรถสาธารณะที่สิ้นอายุเกิน ๑ ปี ขึ้นไป ซึ่งผู้ขอนำใบอนุญาตขับรถชนิดหนึ่งปีที่ยังไม่สิ้นอายุหรือสิ้นอายุไม่เกิน ๑ ปี หรือใบอนุญาตขับรถชนิดตลอดชีพ แล้วแต่กรณี มาใช้เป็นหลักฐาน (๔)กรณีที่ต้องทดสอบสายตาบอดสีและข้อเขียน (ก)สำหรับการขอรับใบอนุญาตขับรถชนิดหนึ่งปี ซึ่งผู้ขอนำใบอนุญาตขับรถชนิดชั่วคราว ที่สิ้นอายุเกิน ๑ ปี แต่ไม่เกิน ๓ ปีแล้วแต่กรณี มาใช้เป็นหลักฐาน (ข)สำหรับการขอรับใบอนุญาตขับรถสาธารณะ ซึ่งผู้ขอนำใบอนุญาตขับรถชนิดชั่วคราว หรือใบอนุญาตขับรถชนิดหนึ่งปี ที่สิ้นอายุเกิน๑ ปี แต่ไม่เกิน ๓ ปี แล้วแต่กรณี มาใช้เป็นหลักฐาน (ค)สำหรับการขอรับใบอนุญาตขับรถชนิดตลอดชีพ ซึ่งผู้ขอนำใบอนุญาตขับรถชนิดหนึ่งปี หรือใบอนุญาตขับรถสาธารณะ ที่สิ้นอายุเกิน๑ ปี แต่ไม่เกิน ๓ ปี แล้วแต่กรณี มาใช้เป็นหลักฐาน (ง)สำหรับการต่ออายุใบอนุญาตขับรถชนิดชั่วคราว ใบอนุญาตขับรถชนิดหนึ่งปี ใบอนุญาตขับรถสาธารณะ ใบอนุญาตขับรถบดถนนใบอนุญาตขับรถแทรกเตอร์ ใบอนุญาตขับรถใช้งานเกษตรกรรมหรือใบอนุญาตขับรถชนิดอื่นซึ่งผู้ขอนำใบอนุญาตขับรถที่สิ้นอายุเกิน ๑ ปี แต่ไม่เกิน ๓ ปี แล้วแต่กรณี มาใช้เป็นหลักฐาน (๕)การขอรับใบอนุญาตขับรถหรือต่ออายุใบอนุญาตขับรถ ซึ่งผู้ขอนำใบอนุญาตเป็นผู้ขับรถตามกฎหมายว่าด้วยการขนส่งทางบกที่ยังไม่สิ้นอายุมาใช้เป็นหลักฐาน จะต้องทำการทดสอบดังต่อไปนี้ (ก)กรณีที่ต้องทดสอบเฉพาะข้อเขียน การขอรับใบอนุญาตขับรถยนต์สาธารณะหรือการขอต่ออายุใบอนุญาตขับรถยนต์สาธารณะที่สิ้นอายุเกิน ๑ ปีขึ้นไป (ข)กรณีที่ต้องทดสอบเฉพาะการขับรถ การขอรับใบอนุญาตขับรถยนต์สามล้อชั่วคราวใบอนุญาตขับรถยนต์สามล้อส่วนบุคคลหนึ่งปี ใบอนุญาตขับรถยนต์สามล้อส่วนบุคคลตลอดชีพใบอนุญาตขับรถบดถนน หรือใบอนุญาตขับรถแทรกเตอร์หรือการขอต่ออายุใบอนุญาตขับรถยนต์สามล้อส่วนบุคคลชั่วคราว ใบอนุญาตขับรถยนต์สามล้อส่วนบุคคลหนึ่งปีใบอนุญาตขับรถบดถนน หรือใบอนุญาตขับรถแทรกเตอร์ ที่สิ้นอายุเกิน ๑ ปีขึ้นไป (ค)กรณีที่ต้องทดสอบข้อเขียนและการขับรถ การขอรับใบอนุญาตขับรถยนต์สามล้อสาธารณะใบอนุญาตขับรถจักรยานยนต์ชั่วคราว ใบอนุญาตขับรถจักรยานยนต์หนึ่งปีใบอนุญาตขับรถจักรยานยนต์ตลอดชีพ หรือการขอต่ออายุใบอนุญาตขับรถยนต์สามล้อสาธารณะใบอนุญาตขับรถจักรยานยนต์ชั่วคราว หรือใบอนุญาตขับรถจักรยานยนต์หนึ่งปี ที่สิ้นอายุเกิน ๑ ปี ขึ้นไป หมวด ๑๐ การออกใบแทนใบอนุญาตขับรถ ข้อ๔๒ การออกใบแทนใบอนุญาตขับรถ ให้ดำเนินการเฉพาะในกรณีดังต่อไปนี้ (๑)กรณีใบอนุญาตขับรถสูญหาย (๒)กรณีใบอนุญาตขับรถชำรุด หรือลบเลือนในสาระสำคัญ ข้อ๔๓ การขอรับใบแทนใบอนุญาตขับรถ ให้ยื่นคำขอตามแบบที่กรมการขนส่งทางบกกำหนดพร้อมด้วยหลักฐานประกอบคำขอ ดังนี้ (๑)หลักฐานการแจ้งความ กรณีที่ใบอนุญาตขับรถสูญหาย สำเนารายงานประจำวัน เกี่ยวกับคดีจากสถานีตำรวจกรณีที่ใบอนุญาตขับรถสาธารณะสูญหาย หรือใบอนุญาตขับรถหรือใบแทนกรณีที่ใบอนุญาตขับรถชำรุดหรือลบเลือนในสาระสำคัญ (๒)รูปถ่าย ขนาด ๓ x ๔ เซนติเมตร จำนวน ๒ รูป ซึ่งเป็นรูปถ่ายครึ่งตัว หน้าตรง ไม่สวมหมวกและแว่นตาดำเว้นแต่บุคคลซึ่งจำเป็นต้องสวมหมวกหรือโพกผ้าตามลัทธิศาสนาของตนและถ่ายก่อนวันยื่นคำขอไม่เกินหกเดือน กรณีขอดำเนินการภายหลังได้รับใบอนุญาตขับรถหรือใบแทนมาแล้วเกิน๓ ปี ให้ยื่นหลักฐานเพิ่มเติม ดังนี้ (๑)บัตรประจำตัวประชาชนหรือบัตรอื่นซึ่งใช้แทนบัตรประจำตัวประชาชน ใบสำคัญประจำตัวคนต่างด้าวหรือหนังสือเดินทางหรือเอกสารใช้แทนหนังสือเดินทาง แล้วแต่กรณี พร้อมภาพถ่าย (๒)สำเนาทะเบียนบ้าน ใบสำคัญถิ่นที่อยู่ หรือหลักฐานแสดงที่พักอาศัยในราชอาณาจักรของผู้ยื่นคำขอในกรณีผู้ยื่นคำขอเป็นคนต่างด้าวที่ได้รับอนุญาตให้อยู่ในราชอาณาจักรเป็นการชั่วคราวตามกฎหมายว่าด้วยคนเข้าเมืองซึ่งมิใช่เป็นการเข้ามาเพื่อการท่องเที่ยว การเล่นกีฬาหรือการเดินทางผ่านราชอาณาจักร แล้วแต่กรณี พร้อมภาพถ่าย ข้อ๔๔ เมื่อได้รับคำขอตามข้อ ๔๓ แล้ว ให้ดำเนินการดังนี้ (๑)ตรวจสอบหลักฐานเมื่อเห็นว่าถูกต้อง ให้ผู้ขอเสียค่าธรรมเนียมคำขอและค่าธรรมเนียมใบแทนใบอนุญาตขับรถ (๒)จัดทำต้นขั้วและใบอนุญาตพร้อมประทับตราข้อความว่า "ใบแทน" ไว้แล้ว เสนอนายทะเบียนลงนามและให้เก็บใบอนุญาตขับรถที่ชำรุดเดิมไว้ด้วย (๓)จ่ายใบอนุญาต ข้อ๔๕ กรณีที่มีการออกใบแทนใบอนุญาตขับรถและหากปรากฏในภายหลังว่าผู้ขอใบแทนได้รับใบอนุญาตขับรถที่สูญหายคืน หรือการออกใบแทนใบอนุญาตขับรถไปโดยไม่ชอบด้วยกฎหมายให้นายทะเบียนมีคำสั่งยกเลิกใบแทนใบอนุญาตขับรถนั้น หมวด ๑๑ การจัดเก็บเงินค่าธรรมเนียม ข้อ๔๖ ให้จัดเก็บเงินค่าธรรมเนียมสำหรับการดำเนินการเกี่ยวกับใบอนุญาตขับรถ ดังนี้ (๑)การขอรับใบอนุญาตขับรถใหม่ทุกชนิด -ค่าธรรมเนียมคำขอ ๕ บาท -ค่าธรรมเนียมใบอนุญาตขับรถตามชนิดของใบอนุญาตขับรถ (๒)การขอเปลี่ยนชนิดใบอนุญาตขับรถ โดยใบอนุญาตขับรถฉบับเดิมชำรุดหรือสูญหาย และมีการแก้ไขรายการในใบอนุญาตขับรถฉบับเดิมด้วย -ค่าธรรมเนียมคำขอ ๕ บาท -ค่าธรรมเนียมใบอนุญาตขับรถตามชนิดของใบอนุญาตขับรถ (๓)การขอต่ออายุใบอนุญาตขับรถ โดยใบอนุญาตขับรถฉบับเดิมชำรุดหรือสูญหาย -ค่าธรรมเนียมคำขอ ๕ บาท -ค่าธรรมเนียมการต่ออายุใบอนุญาตขับรถตามชนิดของใบอนุญาตขับรถ - ค่าธรรมเนียมการแก้ไขรายการในใบอนุญาต(ถ้ามี) ๕๐ บาท (๔)การขอรับใบแทนใบอนุญาตขับรถ หรือใบแทนใบอนุญาตขับรถสาธารณะพร้อมใบแทนบัตรประจำตัวผู้ขับรถโดยใบอนุญาตขับรถและบัตรประจำตัวผู้ขับรถฉบับเดิมชำรุดหรือสูญหาย -ค่าธรรมเนียมคำขอ ๕ บาท - ค่าธรรมเนียมใบแทนใบอนุญาตขับรถตามชนิดของใบอนุญาตขับรถ -ค่าธรรมเนียมการแก้ไขรายการในใบอนุญาตขับรถ (ถ้ามี) ๕๐ บาท (๕)การขอรับใบแทนบัตรประจำตัวผู้ขับรถ โดยบัตรประจำตัวผู้ขับรถฉบับเดิมชำรุดหรือสูญหาย -ค่าธรรมเนียมคำขอ ๕ บาท -ค่าธรรมเนียมอื่น ๒๐ บาท (๖)การขอแก้ไขรายการใบอนุญาตขับรถ -ค่าธรรมเนียมคำขอ ๕ บาท -ค่าธรรมเนียมการแก้ไขรายการในใบอนุญาตขับรถ ๕๐ บาท -ค่าธรรมเนียมใบแทนใบอนุญาตขับรถตามชนิดของใบอนุญาตขับรถ (กรณีใบอนุญาตขับรถฉบับเดิมชำรุดหรือสูญหาย) (๗)การขอย้ายใบอนุญาตขับรถออก -ค่าธรรมเนียมคำขอ ๕ บาท -ค่าธรรมเนียมอื่น ๒๐ บาท (๘)การขอย้ายใบอนุญาตขับรถเข้า โดยใบอนุญาตขับรถนั้นยังไม่สิ้นอายุ หรือเป็นใบอนุญาตขับรถชนิดตลอดชีพและเป็นกรณีที่ใบอนุญาตขับรถฉบับเดิมชำรุดหรือสูญหาย - ค่าธรรมเนียมคำขอ๕ บาท -ค่าธรรมเนียมการแก้ไขรายการเกี่ยวกับภูมิลำเนาหรือถิ่นที่อยู่ในใบอนุญาตขับรถ พร้อมทั้งการแก้ไขรายการอื่น ๆ ในคราวเดียวกัน ๕๐ บาท (๙)การขอย้ายใบอนุญาตขับรถเข้า พร้อมทั้งขอต่ออายุใบอนุญาตขับรถด้วย โดยใบอนุญาตขับรถฉบับเดิมชำรุดหรือสูญหาย -ค่าธรรมเนียมคำขอ ๕ บาท -ค่าธรรมเนียมต่ออายุใบอนุญาตขับรถตามชนิดของใบอนุญาตขับรถ -ค่าธรรมเนียมการแก้ไขรายการในใบอนุญาตขับรถ ๕๐ บาท (๑๐)การขอย้ายใบอนุญาตขับรถเข้า และขอเปลี่ยนชนิดใบอนุญาตขับรถพร้อมทั้งมีการแก้ไขรายการในใบอนุญาตขับรถโดยใบอนุญาตขับรถฉบับเดิมชำรุดหรือสูญหาย -ค่าธรรมเนียมคำขอ ๕ บาท -ค่าธรรมเนียมใบอนุญาตขับรถตามชนิดของใบอนุญาตขับรถ (๑๑)การขอหนังสือรับรองใบอนุญาตขับรถเป็นภาษาไทย หรือภาษาอังกฤษ -ค่าธรรมเนียมคำขอ ๕ บาท - ค่าธรรมเนียมอื่น ๒๐ บาท (๑๒)การขอรับรองใบอนุญาตขับรถระหว่างประเทศตามอนุสัญญาว่าด้วยการจราจรทางถนน ทำ ณ นครเจนีวา ค.ศ. ๑๙๔๙ -ค่าธรรมเนียมคำขอ ๕ บาท -ค่าธรรมเนียมอื่น ๒๐ บาท (๑๓)การขอรับรองสำเนาเอกสาร -ค่าธรรมเนียมคำขอ ๕ บาท -ค่ารับรองสำเนาเอกสารแผ่นละ ๒๐ บาท (๑๔)การขอเปลี่ยนใบอนุญาตขับรถฉบับเดิมเป็นใบอนุญาตขับรถฉบับใหม่ตามแบบท้ายกฎกระทรวง ฉบับที่ ๑๑ (พ.ศ. ๒๕๓๕)ออกตามความในพระราชบัญญัติรถยนตร์พ.ศ. ๒๕๒๒ (ก)กรณีใบอนุญาตขับรถเดิมเป็นใบอนุญาตขับรถชนิดตลอดชีพ - ค่าธรรมเนียมคำขอ ๕ บาท -ค่าธรรมเนียมในอัตราเดียวกันกับใบแทนใบอนุญาตขับรถ ๑๐๐ บาท -ค่าธรรมเนียมการแก้ไขรายการในใบอนุญาตขับรถ (ถ้ามี) ๕๐ บาท (ข)กรณีใบอนุญาตขับรถเดิมเป็นใบอนุญาตขับรถตลอดชีพ โดยใบอนุญาตขับรถฉบับเดิมชำรุดหรือสูญหาย - ค่าธรรมเนียมคำขอ ๕ บาท -ค่าธรรมเนียมใบแทนใบอนุญาตขับรถ ๑๐๐ บาท -ค่าธรรมเนียมการแก้ไขรายการในใบอนุญาตขับรถ (ถ้ามี) ๕๐ บาท (ค)การขอเปลี่ยนใบอนุญาตขับรถโดยใบอนุญาตนั้นยังไม่สิ้นอายุ - ค่าธรรมเนียมคำขอ ๕ บาท -ค่าธรรมเนียมในอัตราเดียวกันกับใบแทนตามชนิดของใบอนุญาตขับรถ -ค่าธรรมเนียมการแก้ไขรายการในใบอนุญาตขับรถ (ถ้ามี) ๕๐ บาท (ง)การขอต่ออายุใบอนุญาตขับรถ โดยใบอนุญาตขับรถฉบับเดิมชำรุดหรือสูญหาย - ค่าธรรมเนียมคำขอ ๕ บาท -ค่าธรรมเนียมการต่ออายุใบอนุญาตขับรถตามชนิดของใบอนุญาตขับรถ -ค่าธรรมเนียมการแก้ไขรายการในใบอนุญาตขับรถ (ถ้ามี) ๕๐ บาท ข้อ๔๗ การยกเว้นค่าธรรมเนียมเกี่ยวกับใบอนุญาตขับรถ มีดังต่อไปนี้ (๑)ผู้ได้รับการยกเว้นค่าธรรมเนียมเกี่ยวกับใบอนุญาตขับรถทุกชนิด คือ -บุคคลในคณะผู้แทนทางการทูตหรือองค์การระหว่างประเทศ โดยมีหนังสือรับรองจากกระทรวงการต่างประเทศ หรือหน่วยงานที่เกี่ยวข้อง (๒)ผู้ได้รับการยกเว้นเฉพาะค่าธรรมเนียมใบอนุญาตขับรถ และค่าธรรมเนียมใบแทนใบอนุญาตขับรถ คือ -ผู้ถือบัตรประจำตัวทหารผ่านศึกนอกประจำการชั้นที่ ๑ -ผู้ถือบัตรประจำตัวทหารผ่านศึกนอกประจำการชั้นที่ ๒ -ผู้ถือบัตรครอบครัวของทหารผ่านศึกผู้ถือบัตรชั้นที่ ๑ -ผู้ได้รับพระราชทานเหรียญกล้าหาญ -ผู้ได้รับพระราชทานเหรียญพิทักษ์เสรีชน ชั้นที่ ๑ -ผู้ได้รับพระราชทานเหรียญชัยสมรภูมิ หมวด ๑๒ เบ็ดเตล็ด ข้อ๔๘ ผู้ได้รับใบอนุญาตขับรถสามารถมอบหมายให้บุคคลอื่นมาดำเนินการแทนโดยมีหลักฐานเป็นหนังสือได้ ในกรณีดังต่อไปนี้ (๑)การขอรับใบอนุญาตขับรถระหว่างประเทศ (๒)การขอรับใบแทนใบอนุญาตขับรถ (๓)การขอแก้ไขรายการในใบอนุญาตขับรถ (๔)การแจ้งย้ายใบอนุญาตขับรถออก (๕)การขอหนังสือรับรอง (๖)การขอสำเนาเอกสาร ข้อ๔๙ การประทับรอยตรากรมการขนส่งทางบก ใบแทน วันเดือนปี หรือรอยตราอื่นให้ใช้สีแดง และสำหรับการประทับรอยตราชื่อตัว-ชื่อสกุลและตำแหน่งของนายทะเบียน ให้ใช้สีน้ำเงินหรือสีม่วง เท่านั้น ประกาศณ วันที่ ๒ กันยายน พ.ศ. ๒๕๓๖ ประดัง ปรีชญางกูร รองอธิบดี (ฝ่ายปฏิบัติการ) รักษาราชการแทน อธิบดีกรมการขนส่งทางบก[รก.๒๕๓๖/๑๕๒/๕พ/๑ ตุลาคม ๒๕๓๖] สุรินทร์/ แก้ไข ๒๑/๐๘/๒๕๔๔